Document ID: 31992D0527

KOMISSION PÄÄTÖS,
tehty 4 päivänä marraskuuta 1992,
neuvoston direktiivin 91/496/ETY 7 artiklan 1 kohdassa tarkoitetusta todistusmallista (92/527/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (), sellaisena kuin se on viimeksi muutettuna päätöksellä 92/438/ETY (), ja erityisesti sen 7 artiklan 1 kohdan,
sekä katsoo, että
rajatarkastusaseman virkaeläinlääkärin on eläinlääkärintarkastuksen jälkeen annettava todistus siitä, että nämä tarkastukset on tehty häntä tyydyttävällä tavalla,
tässä todistuksessa on täsmennettävä otetut näytteet ja laboratoriokokeiden tulokset tai määräajat, joissa nämä tulokset ovat saatavissa, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Direktiivin 91/496/ETY 7 artiklan 1 kohdan toisessa luetelmakohdassa säädetyn todistuksen on oltava liitteessä esitetyn mallin mukainen. Tämä todistus on laadittava yhdelle liuskalle.
2 artikla
Tämä päätös on osoitettu kaikille jäsenvaltioille.
Tehty Brysselissä 4 päivänä marraskuuta 1992.

Labels: 3
5
6